Diari Oficial de la Generalitat Valenciana


Sumari del DOGV 9351, del 31-05-2022 (2022/4656)

RESOLUCIÓ de 23 de maig de 2022, de la Universitat Jaume I de Castelló, per la qual es convoquen a concurs d'accés places del cos de catedràtics i catedràtiques d'universitat pel sistema de promoció interna.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9351

Data del DOGV
:   31-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4656


Data del document
:   23-05-2022

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 23 de maig de 2022, de la Universitat Jaume I de Castelló, per la qual es convoquen a concurs d'accés places del cos de catedràtics i catedràtiques d'universitat pel sistema de promoció interna. [2022/4656]  
El 30 d'abril de 2020 es va publicar en el Diari Oficial de la Generalitat Valenciana la Resolució de 24 d'abril de 2020, del Rectorat de la Universitat Jaume I de Castelló, per la qual es fa pública l'oferta d'ocupació pública del personal docent i investigador de la Universitat Jaume I per a l'any 2020, relativa a places dels cossos docents universitaris i de professorat contractat doctor.  
De conformitat amb el que es disposa en l'article 62 de la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril (d'ara en avant LOU); el Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris (d'ara en avant RDCA); l'article 100 dels Estatuts de la Universitat Jaume I, aprovats pel Decret 95/2021, de 9 de juliol, del Consell (d'ara en avant EUJI), i el Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I, aprovat pel Consell de Govern núm. 5, de 14 de maig de 2020 (d'ara en avant RCAUJI).  
  
Aquest Rectorat, d'acord amb el que s'estableix en el paràgraf segon de l'article 62.2 de la Llei orgànica 6/2001, de 21 de desembre, d'universitats, ha resolt convocar a concurs d'accés les places de promoció interna que es detallen en l'annex I d'aquesta resolució, dotades en l'estat de despeses del pressupost de la Universitat Jaume I, amb subjecció a les següents  
  
Bases de la convocatòria  
  
Primera. Normes generals  
A aquests concursos els és aplicable la LOU; la Llei 39/2015, d'1 d'octubre, del procediment administratiu comú de les administracions públiques (d'ara en avant, LPAC); el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic (d'ara en avant TREBEP); el Reial decret 1312/2007, de 5 d'octubre; el RDCA; els EUJI; la RCAUJI; aquestes bases de convocatòria; les normes de general aplicació i, en tot allò no previst, les disposicions estatals que regulen el règim general d'ingrés en les administracions públiques.  
  
  
Segona. Requisits  
2.1. Requisits de caràcter general  
Les persones sol·licitants han de reunir els requisits generals següents:  
a) Tindre la nacionalitat espanyola o ser d'un Estat membre de la Unió Europea o nacional d'aquells Estats als quals, en virtut de tractats internacionals signats per la Unió Europea i ratificats per Espanya, siga aplicable la lliure circulació de treballadors i treballadores.  
  
També hi poden participar el o la cònjuge dels espanyols o espanyoles i de les persones nacionals d'altres Estats membres de la Unió Europea, sempre que no estiguen separats de dret. Així mateix, amb les mateixes condicions, hi poden participar els i les descendents menors de vint-i-un anys o majors d'edat que siguen dependents. Així mateix, hi poden participar les persones aspirants de nacionalitat estrangera no comunitària quan, en l'Estat de la seua nacionalitat, als espanyols i espanyoles se'ls reconega aptitud legal per a ocupar en la docència universitària posicions anàlogues a les del funcionariat dels cossos docents universitaris espanyols; amb aquesta finalitat el Consell d'Universitats recaptarà informe dels ministeris d'Afers Exteriors i d'Administracions Públiques.  
b) Tindre complits els setze anys i no haver arribat a l'edat de jubilació.  
c) Posseir la capacitat funcional per a l'acompliment de les tasques.  
d) No haver sigut separat o separada, mitjançant expedient disciplinari, del servei de qualsevol de les administracions públiques, ni trobar-se inhabilitat o inhabilitada per a l'acompliment de les funcions públiques per sentència judicial ferma. En el cas de les persones aspirants que no posseïsquen la nacionalitat espanyola, el compliment d'aquest requisit comportarà no estar sotmesa a sanció disciplinària o condemna penal que impedisca en el seu Estat l'accés a la funció pública.  
2.2. Requisits específics  
Les persones sol·licitants han de reunir els requisits específics següents:  
a) Poden presentar-se als concursos d'accés les persones que han sigut acreditades per al cos docent de catedràtics i catedràtiques d'universitat d'acord amb el que s'estableix en el Reial decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris..  
b) Ser personal funcionari de carrera del cos de professorat titular d'universitat o de l'escala d'investigadors i investigadores científics dels organismes públics d'investigació, que hagen prestat, com a mínim, dos anys de serveis efectius amb aquesta condició.  
2.3. Els requisits establits en aquesta base han de complir-se en el moment de finalització del termini de presentació de sol·licituds i mantindre's fins al moment de la presa de possessió com a funcionari o funcionària de carrera.  
  
Tercera. Presentació de sol·licituds  
3.1. El termini per a presentar la sol·licitud de participació en aquest procés selectiu és de vint dies hàbils comptadors des de l'endemà de la publicació d'aquesta convocatòria en el BOE.  
Les sol·licituds han de presentar-se per via electrònica. El tractament de la informació per mitjans electrònics tindrà en compte el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions aplicables. Per a presentar la sol·licitud per via electrònica és necessari posseir un certificat digital de signatura electrònica, el DNI electrònic o el sistema d'identificació Ls@hw.  
Quan s'utilitze l'opció «Registrar compte amb nom d'usuari» s'ha d'adjuntar una còpia del DNI. La sol·licitud s'ha de formalitzar en línia a través del Registre Electrònic de la Universitat Jaume I, mitjançant el Tauler d'Anuncis Oficial (TAO-UJI): https://www.uji.es/seu/info-adm/tao/.  
Juntament amb la sol·licitud, que s'adjunta en l'annex II, s'ha de lliurar la següent documentació en format.PDF:  
a) Fotocòpia del document nacional d'identitat vigent. Les persones que no tinguen la nacionalitat espanyola han de presentar una fotocòpia del document acreditatiu de la nacionalitat, targeta d'identitat o una fotocòpia del passaport.  
b) Certificacions que acrediten el compliment dels requisits específics que assenyala la base segona per a participar en el concurs d'accés.  
  
3.2. Drets d'examen i forma de pagament  
L'import de la taxa per drets d'examen és de 30 euros.  
3.2.1 Bonificacions  
Els membres d'una família nombrosa de categoria general o d'una família monoparental de categoria general gaudeixen d'una bonificació del 50 % de la quota íntegra, és a dir, l'import és de 15 euros.  
3.2.2. Exempcions  
Gaudeixen d'exempció del pagament de la taxa:  
a) Els membres d'una família nombrosa de categoria especial o d'una família monoparental de categoria especial.  
b) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
c) Les persones amb un grau de discapacitat igual o superior al 33 %.  
d) Les persones que estiguen en situació d'exclusió social i aquesta s'acredite per l'òrgan competent en matèria de benestar social de l'ajuntament de residència.  
3.2.3. Forma de pagament  
El pagament de la taxa es realitzarà mitjançant targeta de crèdit o dèbit, a través de l'enllaç previst en la corresponent convocatòria publicada en el TAO-UJI. S'ha d'optar per la bonificació en el cas que es tinga dret.  
3.2.4. Juntament amb la sol·licitud s'ha d'adjuntar el certificat acreditatiu de la bonificació o exempció del pagament de la taxa.  
L'abonament dels drets d'examen o, si escau, la justificació de la concurrència d'alguna de les causes d'exempció total o parcial d'aquest ha de fer-se dins de termini de presentació de sol·licituds. En cas contrari es procedirà a l'exclusió de la persona sol·licitant. En cap cas el pagament de la taxa dels drets d'examen o la justificació de la concurrència d'alguna de les causes d'exempció total o parcial d'aquest suposa la substitució del tràmit de presentació, dins del termini i en la forma escaient, de la sol·licitud de participació en el procés selectiu.  
3.3. Procedeix la devolució de les taxes per drets d'examen únicament en els supòsits i a través dels procediments contemplats en l'article 1.2-6 de la Llei 20/2017, de 28 de desembre, de la Generalitat, de taxes.  
  
  
Quarta. Admissió de les persones aspirants  
4.1. Finalitzat el període de presentació de sol·licituds, si totes les sol·licituds presentades s'ajusten a la convocatòria, el Rectorat de la Universitat Jaume I dictarà en el termini màxim de vint dies hàbils una resolució en la qual elevarà a definitiva la llista de persones aspirants admeses. En cas contrari, i en el mateix termini, el Rectorat dictarà una resolució en la qual es declararà aprovada la llista provisional de persones admeses i excloses i s'indicarà, respecte d'aquestes últimes, la causa d'exclusió. En la dita resolució s'indicarà a les persones interessades que, si no l'esmenen en el termini improrrogable de deu dies hàbils, perdran el dret. Finalitzat aquest termini, s'elevarà a definitiva la llista provisional amb les modificacions que pertoquen.  
  
4.2. Aquestes resolucions es publicaran en el TAO-UJI (http://www.uji.es/seu/info-adm/tao/).  
4.3. Contra la resolució que aprova la llista definitiva de persones admeses, les que hagen resultat excloses podran interposar un recurs en els termes previstos en els articles 123 i següents de la LPAC.  
  
  
Cinquena. Protecció de dades personals  
5.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, s'informa que el responsable del tractament de les dades tractades en aquesta convocatòria és la Universitat Jaume I.  
5.2. La base legal per al tractament de les dades personals és la necessitat de gestionar el procediment de selecció de personal i provisió de llocs de treball d'aquesta convocatòria.  
5.3. No estan previstes cessions o transferències internacionals de les dades personals tractades.  
5.4. La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveu l'article 5 de l'esmentada Llei 3/2018. Aquests drets s'han d'exercir, per escrit, davant la Secretaria General de la Universitat. https://ujiapps.uji.es/reg/rest/publicacion/solicitud\_generica.  
5.5. En cas de reclamació l'autoritat competent és l'Agència Espanyola de Protecció de Dades.  
5.6. Les dades es conservaran en virtut de la legislació aplicable a aquest tractament.  
  
Sisena. Comissions dels concursos d'accés, desenvolupament del concurs, proposta de provisió i comissió de reclamacions  
6.1. La composició de les comissions, que figuren a l'annex I d'aquesta convocatòria, el règim de substitucions dels seus membres, la constitució, el desenvolupament del concurs i la proposta de provisió, s'efectuaran conforme a l'article 101 del Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló, i els articles del 5 al 9 del RCAUJI.  
6.2. Els criteris generals d'avaluació d'aplicació per a les comissions seran els previstos en l'annex III.  
6.3. Contra la proposta de la comissió dels concursos d'accés, les persones sol·licitants poden presentar reclamació davant el Rectorat en el termini màxim de deu dies hàbils comptadors des de l'endemà de la publicació.  
  
Setena. Proposta de provisió de places i nomenaments  
7.1. A la vista de la puntuació atorgada a les persones aspirants en la prova, la comissió proposarà la candidatura per a ocupar la plaça. En cap cas la comissió pot proposar que ha superat el procés selectiu un nombre superior d'aspirants al de places convocades. Qualsevol proposta de persones aprovades que contravinga el que s'estableix serà nul·la de ple dret.  
7.2. El concurs pot concloure amb la proposta de la comissió de no provisió de la plaça tenint en compte el que es disposa en la normativa d'aplicació.  
7.3. La proposta motivada de provisió es farà pública en el termini màxim de cinc dies naturals comptadors des de l'endemà a la finalització de la prova, en el lloc de celebració del concurs i en el tauler d'anuncis del departament en què estiga adscrita la plaça. La proposta de provisió indicarà els possibles mitjans d'impugnació que poden utilitzar les persones interessades i romandrà exposada, almenys, fins a la finalització del termini per a interposar recurs administratiu.  
  
7.4. El president o presidenta de la comissió, una vegada efectuada i publicada la proposta de provisió, remetrà al Rectorat, en un termini màxim de cinc dies naturals, un exemplar de totes les actes i informes, juntament amb una certificació del secretari o secretària de la comissió sobre l'inici del període d'exposició pública de la proposta de provisió.  
  
7.5. El candidat o candidata que es propose ha de presentar en el termini màxim de vint dies hàbils següents al de la finalització de l'actuació de la comissió, en el Registre General de la Universitat o per qualsevol dels altres procediments assenyalats en l'article 16 de la Llei 39/2015, d'1 d'octubre, del procediment administratiu comú de les administracions públiques:  
- La documentació acreditativa del compliment dels requisits que s'estableixen en la convocatòria.  
- Els requisits generals per a l'accés a la funció pública:  
a) Una fotocòpia del document nacional d'identitat o, si no es té la nacionalitat espanyola, del document oficial equivalent en vigor que acredite la seua nacionalitat.  
b) Certificat de posseir la capacitat funcional per a l'acompliment de les tasques, expedit per la Unitat de Prevenció i Gestió Mediambiental de l'UJI.  
c) Una declaració jurada de no haver estat separat o separada per resolució ferma d'expedient disciplinari, del servei de cap administració pública (de l'Estat, autonòmica, local o institucional), ni estar inhabilitat o inhabilitada per sentència ferma per a l'exercici de les funcions públiques.  
d) Les persones nacionals de la resta d'Estats membres de la Unió Europea o d'algun Estat al qual en virtut dels tractats internacionals signats per la Unió Europea i ratificats per Espanya, s'aplique la lliure circulació de treballadors i treballadores, han d'acreditar mitjançant declaració jurada o promesa que no es troben sotmeses a sanció disciplinària o condemna penal que impedisca, en el seu Estat, l'accés a la funció pública, de conformitat amb el que s'estableix en l'article 7.2 del Reial decret 543/2001, de 18 de maig.  
e) La documentació acreditativa de reunir els requisits que estableix l'article 4 del RDCA.  
f) Les persones que tinguen la condició de funcionaris o funcionàries de carrera en actiu estan exemptes de justificar la documentació i els requisits, però han de presentar un certificat del ministeri o l'organisme del qual depenen per a acreditar aquesta condició i totes les circumstàncies que consten en el seu full de serveis.  
7.6. El Rectorat, en un termini màxim de trenta dies hàbils comptadors des de l'endemà de la publicació de la proposta de provisió, nomenarà la persona proposada. El nomenament, que s'inscriurà en el corresponent registre de personal i especificarà la denominació de la plaça, el cos i l'àrea de coneixement i el centre al que s'adscriu i també el número corresponent en la relació de llocs de treball, serà publicat en el BOE, en el Diari Oficial de la Generalitat Valenciana i en el Tauler d'Anuncis Oficial de la Universitat Jaume I (TAO-UJI) i es comunicarà als registres corresponents i al Consell d'Universitats.  
7.7. En el termini màxim de vint dies hàbils comptadors des de l'endemà de la publicació del nomenament en el BOE, el candidat o candidata proposat ha de prendre possessió de la plaça. En aquest moment adquireix la condició de funcionari o funcionària del cos docent universitari de què es tracte, amb els drets i els deures que li són propis.  
  
7.8. La plaça obtinguda després del concurs d'accés ha d'exercir-se almenys durant dos anys abans de poder participar en un nou concurs per a obtindre una plaça en una altra universitat.  
  
Huitena. Reclamacions  
8.1. Contra la proposta de la comissió es pot presentar reclamació davant el Rectorat en el termini màxim de deu dies hàbils. Si s'admet a tràmit la reclamació se suspendran els nomenaments fins a la seua resolució definitiva.  
8.2. La proposta de resolució al Rectorat d'aquestes reclamacions correspon a la comissió de reclamacions prevista en l'article 66.2 de la Llei orgànica 6/2001, de 21 de desembre, d'universitats, i en l'article 103 dels Estatuts d'aquesta Universitat.  
8.3. Aquesta comissió estarà formada per set catedràtics i catedràtiques d'universitat, de diferents àrees de coneixement, amb àmplia experiència docent i investigadora, elegits pel Claustre de la Universitat per majoria absoluta dels seus membres per un període de quatre anys; a aquest efecte és admissible el vot anticipat. La renovació de la comissió es realitzarà a parts iguals cada dos anys. Presideix la comissió el catedràtic o catedràtica d'universitat amb més antiguitat i exerceix les funcions de secretaria el catedràtic o catedràtica d'universitat amb menor antiguitat.  
8.4. La comissió ha d'examinar l'expedient relatiu al concurs per a vetlar pel compliment de les garanties establides en l'apartat 1 de l'article 64 de la Llei orgànica 6/2001, de 21 de desembre, i ratificar o no la proposta reclamada en el termini màxim de tres mesos. En aquest últim cas, l'expedient es retrotraurà fins al moment en què es va produir el vici i la comissió del concurs haurà de formular nova proposta.  
  
La comissió de reclamacions ha de valorar els aspectes purament procedimentals i ha de verificar l'efectiu respecte, per part de la comissió del concurs, de la igualtat de condicions de les persones aspirants i dels principis de mèrit i capacitat d'aquestes en el procediment del concurs d'accés.  
8.5. La comissió de reclamacions ha d'oir els membres de la comissió contra la resolució de la qual s'haja presentat la reclamació i les persones participants. Pot, així mateix, sol·licitar informes d'especialistes de reconegut prestigi.  
8.6. La resolució del Rectorat, prèvia proposta vinculant de la comissió de reclamacions, esgota la via administrativa i és impugnable davant la jurisdicció contenciosa administrativa.  
  
Novena. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació, o directament interposar recurs contenciós administratiu davant el Jutjat Contenciós Administratiu de Castelló, dins del termini de dos mesos comptadors des de l'endemà de la recepció de la notificació.  
Tot això sense perjudici de qualsevol altre recurs o acció que es considere procedent.  
  
Castelló de la Plana, 23 de maig de 2022.- El vicerector d'Ordenació Acadèmica i Professorat (p. d. R 12.06.2018 de la rectora, DOGV 14.06.2018): José Joaquín Gual Arnau.  
  
  
  
ANNEX I  
  
Cos: catedràtics i catedràtiques d'universitat  
Classe de convocatòria: concurs per a l'accés al cos de catedràtics i catedràtiques d'universitat  
  
1. Àrea de coneixement: Fonaments de l'Anàlisi Econòmica  
Nombre de places: 1 Plaça número: 19633  
  
Departament Economia  
Perfil docent Microeconomia, Economia Experimental en el grau en Economia  
Perfil investigador 5307.15 Teoria microeconòmica, 5399 Altres especialitats econòmiques (Economia experimental)  
  
  
Comissió titular  
President Nikolaos Georgantzis CU Universitat Jaume I de Castelló  
Vocal 1a M. Paz Espinosa Alejos CU Universitat del País Basc  
Vocal 2n Rafael Moner Colonques CU Universitat de València  
  
  
Comissió suplent  
Presidenta Aurora García Gallego CU Universitat Jaume I de Castelló  
Vocal 1a Penélope Hernández Rojas CU Universitat de València  
Vocal 2n Jacint Balaguer Coll CU Universitat Jaume I de Castelló  
  
  
2. Àrea de coneixement: Bioquímica i Biologia Molecular  
Nombre de places: 1 Plaça número: 19362  
  
Departament Biologia, Bioquímica i Ciències Naturals  
Perfil docent Bioquímica, Fitopatologia en el grau en Enginyeria Agroalimentària i del Medi Rural  
Perfil investigador 3108.08 Susceptibilitat i Resistència Vegetal, 3108.99 Fitopatologia. Altres (Resistència induïda per micorizes), 2417.09 Fitopatologia  
  
  
Comissió titular  
President Aurelio Gómez Cadenas CU Universitat Jaume I de Castelló  
Vocal 1r Albert Ferrer Prats CU Universitat de Barcelona  
Vocal 2a Isabel Díaz Rodríguez CU Universitat Politècnica de Madrid  
  
  
Comissió suplent  
President Pedro M. Carrasco Sorlí CU Universitat de València  
Vocal 1r Pablo Vera Vera CSIC IBMCP, Institut de Biologia Molecular i Cel·lular de Plantes (UPV CSIC)  
Vocal 2a Emilia López Solanilla CU Universitat Politècnica de Madrid  
  
  
3. Àrea de coneixement: Química Orgànica  
Nombre de places: 1 Plaça número: 19643  
  
Departament Química Inorgànica i Orgànica  
Perfil docent Química Orgànica en el grau en Química  
Perfil investigador 2306 Química orgànica, 2390 Química Farmacéutica, 2390.01 Disseny. Síntesi i Estudi nous fàrmacs  
  
  
Comissió titular  
President Pedro Miguel Carda Usó CU Universitat Jaume I de Castelló  
Vocal 1a Beatriu Escuder Gil CU Universitat Jaume I de Castelló  
Vocal 2n Juan Felipe Miravet Celades CU Universitat Jaume I de Castelló  
  
  
Comissió suplent  
President Juan Francisco Sanz Cervera CU Universitat de València  
Vocal 1a Ana Carmen Cuñat Romero CU Universitat de València  
Vocal 2n Eduardo García-Verdugo Cepeda CU Universitat Jaume I de Castelló  
  
  
  
4. Àrea de coneixement: Química Inorgànica  
Nombre de places: 1 Plaça número: 19716  
  
Departament Química Inorgànica i Orgànica  
Perfil docent Química Inorgànica en el grau en Química  
Perfil investigador 2210.28 Química de l'Estat Sòlid, 2211.99 Física de l'Estat Sòlid. Altres (Electroceràmica), 2303.23 Química dels Pigments  
  
  
Comissió titular  
Presidenta Eloísa Cordoncillo Cordoncillo CU Universitat Jaume I de Castelló  
Vocal 1r Guillermo Monrós Tomás CU Universitat Jaume I de Castelló  
Vocal 2n Juan Bautista Carda Castelló CU Universitat Jaume I de Castelló  
  
  
Comissió suplent  
Presidenta María José Illan Gómez CU Universitat d'Alacant  
Vocal 1a María Carmen Román Martínez CU Universitat d'Alacant  
Vocal 2a Lourdes Mestres Vila CU Universitat de Barcelona  
  
  
5. Àrea de coneixement: Filologia Catalana  
Nombre de places: 1 Plaça número: 19147  
  
Departament Filologia i Cultures Europees  
Perfil docent Pragmàtica Intercultural, Literatura Catalana en el grau en Humanitats: Estudis interculturals; Estratègies d'Aprenentatge de la Llengua Catalana en el grau en Mestre/a d'Educació Primària  
Perfil investigador 6202.02 Anàlisi Literària, 6202.05 Retòrica, 6202.99 Teoria, Anàlisi i Crítica Literàries. Altres (Literatura Catalana del Segle XX)  
  
  
Comissió titular  
President Enric Balaguer Pascual CU Universitat d'Alacant  
Vocal 1r Manuel Pérez Saldanya CU Universitat de València  
Vocal 2a Carme Oriol Carazo CU Universitat Rovira i Virgili  
  
  
Comissió suplent  
Presidenta Marinela Garcia Sempere CU Universitat d'Alacant  
Vocal 1r Emili Casanova Herrero CU Universitat de València  
Vocal 2n Carles Cortés Orts CU Universitat d'Alacant  
  
  
6. Àrea de Coneixement: Òptica  
Nombre de Places: 1 Plaça número: 19788  
  
Departament Física  
Perfil docent Física II en el grau en Enginyeria Elèctrica  
Perfil investigador 2209 Òptica  
  
  
Comissió titular  
President Vicent Climent Jordà CU Universitat Jaume I de Castelló  
Vocal 1r Jesús Lancis Sáez CU Universitat Jaume I de Castelló  
Vocal 2a Inmaculada Pascual Villalobos CU Universitat d'Alacant  
  
  
Comissió suplent  
President Ignacio Moreno Soriano CU Universitat Miguel Hernández  
Vocal 1r Manuel Martínez Corral CU Universitat de València  
Vocal 2a Pascuala García Martínez CU Universitat de València  
  
  
7. Àrea de coneixement: Història Contemporània  
Nombre de places: 1 Plaça número: 19218  
  
Departament Història, Geografia i Art  
Perfil docent Història del Món actual, en el grau en Comunicació Audiovisual, Història contemporània, Història d'Amèrica Llatina en el grau en Història i Patrimoni  
Perfil investigador 5504.02 Història Contemporània, 5504.02.1 Història contemporània: Àrea Americana, 5503.99 Història de Països. Altres (Història de Cuba)  
  
  
Comissió titular  
President José Antonio Piqueras Arenas CU Universitat Jaume I de Castelló  
Vocal 1r Ricardo M. Martín de la Guardia CU Universitat de Valladolid  
Vocal 2na Teresa M.ª Ortega López CU Universitat de Granada  
  
  
Comissió suplent  
President Marc Baldó Lacomba CU Universitat de València  
Vocal 1r Jorge Uría González CU Universitat d'Oviedo  
Vocal 2a Ana Aguado Higón CU Universitat de València  
  
  
8. Àrea de coneixement: Mecànica de Medis Continus i Teoria de les Estructures  
Nombre de places: 1 Plaça número: 19900  
  
Departament Enginyeria Mecànica i Construcció  
Perfil docent Mecànica de Medis Continus i Teoria de les Estructures  
Perfil investigador 3305.32 Enginyeria d'Estructures, 3305.04 Ponts, 3305.99 Tecnologia de la Construcció. Altres (Vibracions en Estructures)  
  
  
Comissió titular  
President José María Goicolea Ruigómez CU Universitat Politècnica de Madrid  
Vocal 1r Manuel Aenlle López CU Universitat d'Oviedo  
Vocal 2n Pedro Galvín Barrera CU Universitat de Sevilla  
  
  
Comissió suplent  
Presidenta Begoña Calvo Calzada CU Universitat de Saragossa  
Vocal 1r Antolín Lorenzana Ibán CU Universitat de Valladolid  
Vocal 2n Guillermo Rus Carlborg CU Universitat de Granada  
  
  
  
  
  
ANNEX III  
Criteris generals d'avaluació d'aplicació per les comissions que han de resoldre els concursos d'accés a places de funcionariat dels cossos docents universitaris  
  
Per a la valoració dels candidats i candidates en els concursos d'accés a places de funcionariat docent, les comissions fixaran uns criteris específics adequats en el perfil de les places que en tot cas seran conformes amb els criteris generals següents.  
  
Catedràtics i catedràtiques d'universitat  
  
Criteris generals d'avaluació Percentatge  
Activitat i projecte investigador 50  
Activitat i projecte docent 30  
Coneixement de la llengua pròpia 5  
Coneixement de la llengua anglesa 5  
Experiència en gestió i administració 10